星玄|豬仔張智霖化身廿四孝爸爸 陪囝囝睇騷「十五指緊扣」超肉緊
2024年04月20日 00:00
東網電視
更多新聞短片
今日係4月20日農曆三月十二,肖豬嘅朋友人緣好,社交運強,保持笑容可以令你遇到貴人。不老男神張智霖(Chilam)就係肖豬,近年北上參加唔少真人騷嘅佢,可以話賺到盆滿缽滿,曾經飾演郭靖嘅Chilam,上個月現身大型雕塑金庸展覽,吸引咗唔少市民圍觀,Chilam亦面帶笑容,不時同四周嘅人揮手打招呼,男神社交運咁強,抵你紅咁耐。
近期放慢腳步嘅Chilam,曾多次與太太袁詠儀(靚靚)外出拍拖時被網民捕獲,早前佢哋仲一齊去深圳,支持林志炫演唱會,期間更當眾互咀,令全場起哄,「張智霖袁詠儀咀嘴」一詞事後成為網絡熱話。Chilam陪完老婆就陪仔仔張慕童(魔童)現身詹瑞文嘅單拖喜劇《即興之王》,而當魔童見到詹瑞文扮「Moment姐」,並即興坐在一位男觀眾的大腿上時,即肉緊雙手捉住張智霖的右手,兩人「十五指緊扣」,相當興奮。
今日幸運星係天秤座,有志者事竟成,善用好運氣,做事易成功。「大小姐」林淑敏就係天秤座,向來熱愛跑步嘅佢,繼年初參與馬拉松10公里賽事之後,上個月又參加沙田10公里河畔比賽,佢仲喺網上大晒當日比賽嘅相,見佢一身背心、短褲夾波鞋,同一班跑友們齊齊落力跑,最終亦順利完成比賽。「大小姐」仲留言話:「以前想快跑過馬路都唔得,今日佢得,相信冇人唔得,如果你都有想做嘅事,去開始吧,你一定可以」,「大小姐」果然係有志者事竟成。